เคาต์ดาวน์ VS ชัตดาวน์
ตั้งแต่ 21.00 น. ของคืนวันจันทร์ 31 ธันวาคม 2561 จนถึง 00.30 น. ของวันอังคารที่ 1 มกราคม 2562 มีการสวดมนต์ข้ามปีโดยพระสงฆ์ 350 รูป ที่วัดวชิรธรรมาวาส ถนนขุมทอง-ลำต้อยติ่ง (ร่วมพัฒนา) เขตลาดกระบัง กรุงเทพฯ นำโดยท่านเจ้าคุณพระวิบูลย์ธรรมาภาณ (วราวุฒิ วรวุฑฺโฒ ป.ธ.7) เจ้าอาวาสวัดสัมมาชัญญาวาส เจ้าคณะแขวงลำปลาทิว กรุงเทพฯ,08.00 น. ของ 1 มกราคม 2562 ร่วมกันตักบาตรอาหารแห้ง,ตอนนี้ ถนนเข้าวัดวชิรธรรมาวาสยังไม่เรียบร้อย พุทธศาสนิกชนท่านใดจะถวายดินลูกรังเพื่อปรับทางเข้าวัด ทำบุญได้ที่บัญชีธนาคารกรุงไทย สาขาคลองสามวา ชื่อบัญชี วัดวชิรธรรมาวาส เลขบัญชี 672-7-84442-9,ท่านใดที่ต้องการออกโรงทานถวายพระเพลหรือโรงน้ำปานะ ติดต่อพระอาจารย์สมศักดิ์ ฐิตะสีโล (วิเศษคุปต์) โทร.08-6102-4576 ครับ,ขณะที่คนชาติอื่นทั่วไปเตรียมเคาต์ดาวน์หรือการนับถอยหลังก่อนเข้าวันที่ 1 มกราคม 2562 แต่คนอเมริกันกลับเจอชัตดาวน์หรือการหยุดรัฐบาลกลางสหรัฐฯ ซึ่งทรัมป์เคยทำมาแล้วเมื่อเดือนมกราคม 2561 หลังจากไม่สามารถผ่านร่างกฎหมายจัดหาเงินทุนที่เกี่ยวกับการดำเนินการและหน่วยงานของรัฐ และข้อพิพาทว่าควรมีการจัดหาเงินทุนสำหรับการสร้างกำแพงชายแดนสหรัฐฯ-เม็กซิโกหรือไม่ ซึ่งการสร้างกำแพง เป็นนโยบายหลักระหว่างการรณรงค์หาเสียงประธานาธิบดีของนายโดนัลด์ ทรัมป์,สภาวะชัตดาวน์ของรัฐบาลสหรัฐฯ หรือ government shutdown ก็คือการที่รัฐบาลกลางยุติการจ่ายงบประมาณให้แก่หน่วยงานต่างๆเป็นการชั่วคราว ยกเว้นหน่วยงานบริการสำคัญ เมื่อรัฐบาลไม่จ่ายงบประมาณ หน่วยงานเหล่านั้นก็ต้องปิดลงชั่วคราว รอจนกว่าจะได้รับงบประมาณ จึงจะเปิดให้บริการต่อได้,หน่วยงานที่มักได้รับผลกระทบจากภาวะชัตดาวน์มักจะเป็นหน่วยงานราชการที่ไม่จำเป็น เช่น สวนสัตว์ สวนแสดงพันธุ์สัตว์น้ำ พิพิธภัณฑ์ อุทยานแห่งชาติ พนักงานในตำแหน่งที่ไม่สำคัญของกระทรวงกลาโหม กระทรวงพาณิชย์ กระทรวงพลังงาน กระทรวงคมนาคม ฯลฯ พวกนี้จะถูกพักงานและไม่ได้รับเงินเดือนจนกว่าภาวะชัตดาวน์จะหมดไป,25 ธันวาคม 2561 นายทรัมป์บอกว่า หนทางเดียวที่จะสกัดไม่ให้พวกขบวนการค้ายาเสพติดและค้ามนุษย์จากเม็กซิโกเข้าสหรัฐฯก็คือ ต้องสร้างกำแพงกั้น โดยทรัมป์ต้องการให้กำแพงที่ว่าเสร็จเป็นรูปธรรมก่อนการเลือกตั้งประธานาธิบดีเดือนพฤศจิกายน 2563,ฟังตามคำพูดทรัมป์ สถานการณ์ชัตดาวน์ปลายปี 2561 นี้จะไม่สามารถสิ้นสุดได้หากรัฐบาลของแกยังไม่ได้รับงบประมาณสร้างกำแพง ความผิดทั้งหลายทั้งปวง ทรัมป์โยนไปให้พวกเดโมแครตว่าเป็นพวกขัดขวางนโยบายปกป้องพรมแดน,ทรัมป์ยื่นของบไป 5 พันล้านดอลลาร์สหรัฐฯ เป็นเงินไทยก็ประมาณ 1.65 แสนล้านบาท งบนี้ผ่านการอนุมัติของสภาผู้แทนราษฎรแล้ว แต่วุฒิสภาบอกว่าจะอนุมัติให้เพียง 1.3 พันล้านดอลลาร์ และเงินที่ได้ไปต้องเอาไปซ่อมแซมเครื่องกั้นพรมแดนหรือกำแพงที่มีอยู่แล้วเท่านั้น ห้ามเอาไปใช้สร้างกำแพงใหม่ แต่ทรัมป์บอกว่า แกลงนามอนุมัติสร้างกำแพงเฟสแรกในรัฐเท็กซัสไปแล้ว 185 กิโลเมตร,ความขัดแย้งที่เกิดขึ้น ทำให้ทรัมป์ไม่ยอมลงนามในกฎหมายงบประมาณระยะสั้นที่จะช่วยให้รัฐบาลกลางสหรัฐฯ มีเงินพอใช้ไปจนถึง 8 กุมภาพันธ์ 2562,เมื่อทรัมป์ไม่ลงนาม รัฐบาลกลางจึงเข้าสู่ภาวะชัตดาวน์ตั้งแต่ 22 ธันวาคม 2561 ดูจากวาทะที่โต้กันไปตอบกันมา ผมว่ายืดเยื้อไปจนถึงหลังปีใหม่แน่ครับ,ปีหน้าฟ้าใหม่ ไม่ใช่เป็นฟ้าใสของทรัมป์แน่นอน เพราะ 3 มกราคม 2562 สมาชิกสภาผู้แทนราษฎรชุดใหม่ที่เลือกตั้ง,ไปกลางเทอมก็จะเข้ารับตำแหน่ง,ที่ผมเรียนว่าปัญหาหนักกว่าเดิมก็เพราะทรัมป์เป็นประธานาธิบดีจากพรรครีพับลิกัน ส่วน ส.ส. เสียงข้างมากมาจากพรรคเดโมแครต และเป็นเสียงข้างมากของเดโมแครตในสภาผู้แทนราษฎรเป็นครั้งแรกในรอบเกือบ 10 ปี,ความขัดแย้งครั้งนี้ มีประชาชนคนอเมริกันเป็นตัวประกัน,เอาละครับ ผู้อ่านท่านครับ ลาทีปีเก่า แล้วพบกันใหม่ในปีหน้า 3 มกราคม 2562 ครับ.,นิติการุณย์ มิ่งรุจิราลัย,songlok1997@gmail.com, 
สภาวะชัตดาวน์ของรัฐบาลสหรัฐฯ หรือ government shutdown ก็คือการที่รัฐบาลกลางยุติการจ่ายงบประมาณให้แก่หน่วยงานต่างๆเป็นการชั่วคราว ยกเว้นหน่วยงานบริการสำคัญ
เคาต์ดาวน์,เทศกาลปีใหม่,เปิดฟ้าส่องโลก,นิติการุณย์ มิ่งรุจิราลัย,โดนัลด์ ทรัมป์,ข่าวทั่วไป